মহারাষ্ট্রের গ্রামে আজব কাণ্ড! চুল নেই, সবার মাথা ‘ন্যাড়া’

মুম্বই: মহারাষ্ট্রের (Maharashtra) একটি গ্রামে ঘটছে আজব ঘটনা। পর পর কয়েকটি গ্রামে মানুষের মাথার চুল (Hair) উঠে যাচ্ছে হুড়হুড় করে। চুলে হাত দিলেই হাতে উঠে আসছে মুঠো মুঠো চুল। প্রায় সবার মাথা ন্যাড়া (bald head)।

সাত দিনের মধ্যেই মাথা ন্যাড়া হচ্ছে মহিলা থেকে পুরুষদের। মহারাষ্টের পর তিনটি গ্রামে এই ঘটনা ঘটেছে। যেখানে প্রায় সবার মাথা ন্যাড়া।

ঘটনা ঘিরে আতঙ্ক ছড়িয়েছে। জানা গেছে, মহারাষ্টের বুলধানা জেলা বোরগাঁ, কালয়াদ, হিঙ্গনা গ্রামের বাসিন্দাদের মাথার সব চুল উঠে যাচ্ছে। স্থানীয় মানুষ জানিয়েছে, একবার চুল পড়া শুরু হলে আর থামতে চাইছে না, এক সপ্তাহের মধ্যে পুরো মাথা ন্যাড়া হয়ে যাচ্ছে। একবার টান পড়লেই, মুঠো মুঠো চুল হাতে চলে আসছে। গত কয়েক সপ্তাহ ধরে এই সমস্যায় জর্জরিত তারা। এই পরিস্থিতির কথা কানে আসতেই ঘটনাস্থলে যান, স্বাস্থ্য আধিকারিকেরা।

আরও পড়ুন: ইসরোর নয়া চেয়ারম্যান পদে বিজ্ঞানী ভি নারায়ণন, ১৪ জানুয়ারি শপথ

প্রাথমিকভাবে তাদের ধারণা, জলদূষণের কারণেই সম্ভবত এই ধরনের কাণ্ড ঘটছে। সার মিশ্রিত জল ব্যবহারের কারণে চুলের সমস্যা হতে পারে।

কোনও কারণে শারীরিক সমস্যার কারণে এই ধরনের ঘটনা ঘটছে কিনা তাও খতিয়ে দেখা হচ্ছে। এখনও পর্যন্ত ৫০ জনের বেশি এই সমস্যায় ভুগছেন। এই পরিসংখ্যান আরও বাড়তে পারে। তিনটি গ্রামের জল, আক্রান্তদের চুল, ত্বকের নমুনা সংগ্রহ করে পরীক্ষাগারে পাঠানো হয়েছে।